हाल के सालों में जिस तेजी से महिलाओं ने आर्थिक तरक्की की है, लगभग उससे भी ज्यादा तेजी से स्त्री-पुरुष संबंधों में अविश्र्वास का बोलबाला बढ़ा है। इसका सबूत है बहुत तेजी से बढ़ते तलाक या डाइवोर्स। राजधानी दिल्ली में हर साल लगभग 10,000 तलाक हो रहे हैं जो मुंबई और बंगलुरू के ामशः 4000 और 5000 तलाक के मामलों के साझे से भी ज्यादा हैं। लेकिन आखिर दिल्ली में ही तलाक बहुत तेजी से बढ़ रहे हों, ऐसा नहीं है। हाल के 10 सालों में केरल में तलाक के मामलों में 350 फीसदी की वृद्घि हुई है। चेन्नई में 200 फीसदी की वृद्घि हुई है। कोलकाता में 250 फीसदी की वृद्घि हुई है और पंजाब व हरियाणा में तलाक की दरों में पिछले एक दशक में 150 फीसदी का इजाफा हुआ है।